Uitdrukking: Botjie by botjie sitArgieffoto (Foto: Stevepb/Pixabay) Uitdrukking: Botjie by botjie sit Betekenis: ŉ Klein bydrae van verskeie mense kry om die gesamentlike koste te dek. Waar kom dit vandaan? Die botjie was ŉ ou silwer muntstuk, ŉ penning, met ŉ waarde van ongeveer ŉ halfsent. Dit was van die Middeleeue tot ongeveer 1490 in dele van Nederland in omloop. Die woord was die afkorting van botdraer, so genoem omdat die kruiskant ŉ sittende leeu vertoon het met ŉ geslote helmkap op sy kop wat dit na ŉ vat of kuip (bot in Nederlands) laat lyk het. Bron: Spreekwoorde en waar hulle vandaan kom